Ungal « Lwali n Udrar » n Belԑid At Ɛli i d-gemren yimrabḍen irumyen (Péres blancs), yettwaṣennef deg tewsit n uḍris n tullist d tmucuha, ladɣa deg tsuqilt tamenzut « tamacahut », i dyeddan deg yisebtar n Belԑid At Aԑli. Imussnawen n tsekla, mgaraden ɣef tewsit n uḍris-a, maca fkand snat n turdiwin i usismel n lwali n udrar. Turda tamenzut, tarmest n uḍris-a tusa-d s wudem n tmacahut acku talɣa-s ɣezzifet deg wayen icudden ɣer wadeg, udmawen, d tulmisin tigejdanin i dyesseknen belli aḍris-a d ullis. Turda tis snat, tessegzay-d amek yebna uḍris-a d tullisin, asnimek n